

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA ČEPIN

 OPĆINSKO VIJEĆE

KLASA: 940-01/18-01/1

URBROJ: 2158/05-18-2

Čepin, 26. siječnja 2018.

Na temelju članka 391. Zakona o vlasništvu i drugim stvarnim pravima („Narodne novine“, broj 91/96., 68/98., 137/99., 22/00., 73/0.0, 129/00., 114/01., 79/06., 141/06., 146/08., 38/09., 153/09., 143/12., 152/14. i 81/15.-pročišćeni tekst), ), članka 32. Statuta Općine Čepin („Službeni glasnik Općine Čepin“, broj 5/16.-pročišćeni tekst), članka 14. stavka 1. podstavka 1. Odluke o raspolaganju nekretninama u vlasništvu Općine Čepin („Službeni glasnik Općine Čepin“, broj 6/13. i 6/16.), članka 2. Procedure stjecanja i raspolaganja nekretninama u vlasništvu Općine Čepin („Službeni glasnik Općine Čepin“, broj 4/16. i 6/16.) i Odluke o prodaji nekretnine u vlasništvu Općine Čepin u k.o. Čepinski Martinci, k.č.br. 276, Općinsko vijeće Općine Čepin na svojoj 8. sjednici održanoj dana 26. siječnja 2018. godine, donijelo je

**ODLUKU**

**o raspisivanju javnog natječaja za prodaju nekretnine**

**u vlasništvu Općine Čepin u k.o. Čepinski Martinci, k.č.br. 276**

1. Predmet natječaja je prodaja nekretnine u vlasništvu Općine Čepin, koja u naravi čini kuću, dvor i oranicu, sagrađena na z.k.č.br. 276 k.o. Čepinski Martinci, zk.ul. 522, površina zemljišta 2.483 m2, na lokaciji Čepinski Martinci, S. Radića 115.
2. Ukupna početna cijena nekretnine iznosi 118.000,00 kuna.
3. Ponuditelj u ponudi treba naznačiti:
* ime i prezime, odnosno naziv tvrtke, adresa, OIB
* oznaku k.č. i površinu zemljišta odnosno nekretnine
* visinu ponuđene cijene po m2 i ukupnu cijenu za nekretninu
* način plaćanja:
* **jednokratno** – ukoliko ponuditelj namjerava platiti ukupnu kupoprodajnu cijenu odjednom ili
* **obročno** – ukoliko namjerava platiti kupoprodajnu cijenu u više obroka a najviše do 6 rata s time da kupoprodajna cijena u cijelosti mora biti uplaćena do 31.12.2020. godine. U slučaju obročnog plaćanja uknjižba prava vlasništva dozvolit će se po konačnoj uplati ukupne kupoprodajne cijene.
1. Ponudi treba priložiti:
* presliku osobne iskaznice ukoliko je ponuditelj fizička osoba
* ispravu o upisu u poslovni, sudski (trgovački) strukovni, obrtni ili drugi odgovarajući registar ukoliko je ponuditelj pravna osoba
* potvrdu o plaćenoj jamčevini
1. Ponuditelj prilikom podnošenja ponude na natječaj mora platiti jamčevinu u iznosu od 10% od ukupno određene početne cijene nekretnine na račun Općine Čepin broj: HR2325000091806500001, model plaćanja: HR68 s pozivom na broj 9016-OIB.
Ponuditelju čija ponuda ne bude prihvaćena, jamčevina se vraća u roku od 8 (osam) dana od dana okončanja postupka natječaja. Odabranom ponuditelju jamčevina se uračunava u kupoprodajnu cijenu. Natjecatelj koji uspije u natječaju, a naknadno odustane od zaključenja ugovora nema na povrat jamčevine.
2. Rok za dostavu ponuda je 15 (petnaest) dana od dana objave natječaja
3. Ponude se dostavljaju u pisanom obliku, u zatvorenoj omotnici, neposredno u Općinu Čepin ili putem pošte preporučeno s naznakom „NE OTVARATI – ZA NATJEČAJ – PONUDA ZA KUPNJU NEKRETNINE U K.O. ČEPINSKI MARTINCI, K.Č.BR. 276 “ s adresom naručitelja i adresom ponuditelja.
4. Zakašnjele ponude kao i ponude koje ne sadrže potrebnu dokumentaciju neće se razmatrati.
5. Otvaranje ponuda kao i postupak pregleda i usporedbe istih obaviti će Povjerenstvo za provedbu javnog natječaja za prodaju nekretnine u vlasništvu Općine Čepin u k.o. Čepinski Martinci, k.č.br. 276. Natjecatelji koji su podnijeli ponude u postupku pisanog javnog nadmetanja imaju pravo biti nazočni otvaranju ponuda. Samo otvaranje ponuda održati će se u prostorijama Općine Čepin, K. Zvonimira 105, Čepin, u roku od najduže 8 (osam) dana od isteka roka za podnošenje ponuda, a o čemu će natjecatelji biti obavješteni putem službenih web stranica Općine Čepin. O rezultatima natječaja, ponuditelji će biti obaviješteni pismeno u roku od 60 dana od dana objavljivanja natječaja.
6. Općinsko vijeće u roku od 15 (petnaest) dana od dana podnošenja prijedloga za odabir najpovoljnijeg ponuditelja Povjerenstva za provedbu javnog natječaja za prodaju nekretnine u vlasništvu Općine Čepin u k.o. Čepinski Martinci, k.č.br. 276 donosi Odluku o odabiru najpovoljnije ponude.
7. Općinski načelnik će s najpovoljnijim ponuditeljem  sklopiti ugovor o kupoprodaji nekretnine u roku od 8 dana od dana konačnosti Odluke o odabiru..
8. U slučaju da dva ili više natjecatelja ponude istu cijenu te su i u drugim uvjetima iz natječaja dali iste ponude, usmenim nadmetanjem između tih natjecatelja utvrditi će se najpovoljnija ponuda.
9. U slučaju da najpovoljniji ponuditelj ne sklopi Ugovor o kupoprodaji, prodavatelj pridržava pravo pozvati na potpisivanje ugovora o prodaji prvog sljedećeg najpovoljnijeg ponuditelja koji je u tom slučaju dužan dostaviti ovjerenu izjavu od strane javnog bilježnika o prihvaćanju najviše postignute cijene na natječaju ili prodavatelj može raspisati novi natječaj.
10. Porez na promet nekretnina i druge troškove proizašle u svezi sklapanja ugovora o prodaji snosi kupac u cijelosti.
11. Općina Čepin pridržava pravo da ne izabere niti jednog ponuditelja.
12. Zainteresirani ponuditelji mogu izvršiti uvid u nekretninu uz prethodnu najavu u Općini Čepin pozivom na dolje navedeni broj telefona.
13. Za dodatne informacije ponuditelji se mogu obratiti osobno u Općinu Čepin, K. Zvonimira 105, Čepin, te na broj telefona 031/ 381-166 ili putem e-maila: opcina@cepin.hr

PREDSJEDNIK

 OPĆINSKOG VIJEĆA

 Robert Periša, dipl. oec.